[{"text_idx": "#000000", "text": "Pryd yw\u2019r amser gorau i bostio ar y cyfryngau cymdeithasol?"}, {"text_idx": "#000001", "text": "Mae hwn yn bwnc sy\u2019n cael ei ymchwilio a\u2019i drafod yn eang ym maes marchnata digidol \u2013 pa ddiwrnod, awr, neu funud hyd yn oed, yw\u2019r amser gorau i bostio ar y cyfryngau cymdeithasol?"}, {"text_idx": "#000003", "text": "Mae\u2019r blog yma\u2019n edrych ar sut gall eich busnes ddefnyddio dadansoddiadau a pherfformiad i helpu i gael syniad gwerthfawr o\u2019r amser gorau i bostio negeseuon ar eich sianeli cyfryngau cymdeithasol."}, {"text_idx": "#000004", "text": "Mae digonedd o ddata ac ymchwil allan yna sy\u2019n awgrymu mai\u2019r diwrnod gorau i bostio ar Facebook yw dydd Mercher ac mai am 9am yw\u2019r amser gorau i drydar. Mae\u2019r data dadansoddol yma, sy\u2019n aml ar gael ar gyfer gwahanol sectorau a diwydiannau, yn gallu cynnig blas diddorol ar sut mae\u2019r cyfryngau cymdeithasol yn cael eu defnyddio ar raddfa fyd-eang."}, {"text_idx": "#000005", "text": "Drwy edrych ar pryd mae\u2019r rhan fwyaf o bobl yn sgrolio drwy Facebook neu\u2019n pori drwy Twitter, gallwch ddechrau dod i ddeall pa ddiwrnodau ac amseroedd mae pobl yn fwyaf gweithredol ar y cyfryngau cymdeithasol."}, {"text_idx": "#000007", "text": "Mae hyn yn dangos pa mor bwysig yw hi i ystyried eich busnes, eich cynnyrch a\u2019ch cynulleidfa darged wrth feddwl am yr amseroedd gorau i bostio ar y cyfryngau cymdeithasol."}, {"text_idx": "#000013", "text": "Mae gan WordStream ganllaw defnyddiol er mwyn dod o hyd i ddadansoddiadau am eich cynulleidfa ar Instagram."}, {"text_idx": "#000015", "text": "Er nad yw\u2019r data yma mor hygyrch, efallai, yn y llwyfannau cymdeithasol eu hunain, mae offer a llwyfannau eraill ar gael ar-lein sy\u2019n gallu cynnig mewnwelediad tebyg i chi. Un enghraifft yw Followerwonk, sy\u2019n gallu darparu naill ai dadansoddiad o ddilynwyr brand neu o\u2019r bobl maen nhw\u2019n eu dilyn, gan gynnwys yr oriau maen nhw\u2019n fwyaf gweithredol. Gallwch gysylltu un proffil cymdeithasol am ddim iddo neu dalu ffi fisol er mwyn cael dadansoddiad lefel uwch."}, {"text_idx": "#000017", "text": "Bydd y rhan fwyaf o lwyfannau cymdeithasol yn caniata\u0301u i chi weld eich negeseuon mwyaf llwyddiannus neu gymharu cyrhaeddiad a mesuryddion ymgysylltu eich negeseuon cyfryngau cymdeithasol ar gyfer yr wythnos neu\u2019r mis. Os ydych chi\u2019n postio\u2019n organig ar eich llwyfannau cymdeithasol, cadwch lygad ar unrhyw gynnydd sylweddol mewn ymgysylltiad a cheisiwch weld a oes tuedd i chi ennyn mwy o ddiddordeb eich dilynwyr pan fyddwch chi\u2019n postio ar adeg benodol o\u2019r diwrnod, hyd yn oed os mai dim ond y bore, prynhawn neu gyda\u2019r nos yw hyn."}, {"text_idx": "#000018", "text": "Os byddwch yn mynd yn fyw ar eich cyfryngau cymdeithasol neu\u2019n defnyddio\u2019r nodwedd stori\u0308au, gallwch gymharu\u2019r ymgysylltiad o ran faint o bobl oedd wedi gwylio eich cynnwys byw neu eich stori pan oeddech chi\u2019n postio ar amseroedd gwahanol o\u2019r dydd. Er y bydd y cynnwys rydych chi\u2019n ei rannu neu bwnc eich fideo byw yn effeithio ar yr ymgysylltiad, gall hyn fod yn arwydd da o\u2019r adegau mae eich dilynwyr yn fwyaf tebygol o ryngweithio gyda\u2019ch brand."}, {"text_idx": "#000023", "text": "Er enghraifft, os ydych chi\u2019n darparu gwasanaethau busnes-i-fusnes ac am rannu eich blogiad diweddaraf am ddatblygiad newydd yn y diwydiant, a yw\u2019ch cynulleidfa darged yn defnyddio LinkedIn a Twitter yn y bore i ddarllen y newyddion diweddaraf cyn dechrau ar eu gwaith?"}, {"text_idx": "#000026", "text": "Er ein bod ni wedi canolbwyntio ar amseroedd penodol o\u2019r dydd a dyddiau o\u2019r wythnos yn llawer o\u2019r enghreifftiau, gall dealltwriaeth ehangach o ymddygiad eich cynulleidfa darged ar y cyfryngau cymdeithasol gyfrannu at eich ymgyrchoedd hefyd. Fel yn yr enghraifft uchod am fusnes ffasiwn, a yw diwrnod cyflog yn effeithio ar ba mor dderbyngar yw pobl o\u2019ch ymgyrchoedd cymdeithasol? A oes ffactorau eraill, fel cynllunio ar gyfer y Nadolig neu wyliau ysgol, sy\u2019n effeithio ar eich cwsmeriaid hefyd?"}, {"text_idx": "#000027", "text": "Gall offerynnau amserlennu cyfryngau cymdeithasol ar-lein fod yn ddefnyddiol wrth edrych ar berfformiad eich cyfryngau cymdeithasol ac ar gyfer amserlennu negeseuon ar adegau pan na fyddwch chi ar-lein neu\u2019n gallu postio neges. Mae\u2019r offer rheoli yma yn lle da i ddechrau arni."}, {"text_idx": "#000028", "text": "Mae\u2019r ateb i\u2019r cwestiwn ynghylch pa amser sydd orau i bostio ar eich sianeli cyfryngau cymdeithasol yn ddibynnol ar eich busnes a\u2019ch cwsmeriaid. Does dim un ateb sy\u2019n gweithio i bawb, ond yn hytrach, dylid defnyddio casgliad o fewnwelediadau ar sail eich perfformiad, eich ymchwil a\u2019ch cwsmeriaid."}, {"text_idx": "#000031", "text": "Hysbysebu eich busnes bach ar-lein"}]